# Rouantelezh Han

Ur rouantelezh eus marevezh ar Rouantelezhioù Brezelour a oa ar Rouantelezh Han (韓國, Hánguó). Arabat e gemmeskañ gant Korea ar C'hreisteiz he deus an hevelep anv e mandarineg.
E-kreiz Sina e oa ar rouantelezh (er Shanxi hag en Henan hiziv), er mervent da Luoyang, kêr-benn Zhou ar Reter. Renet e oa gant un tiegezh a lignez roueel. Lod eus e izili a oa bet ministred e Jin ha tam-ha-tamm o doa gounezet galloud diwar-goust an tiegezh Jin. A-benn ar fin e tispennjont rouantelezh Jin e teir Stad nevez: Han, Wei ha Zhao gant skoazell daou diegezh ministred all. An hini vihanañ eus an teir e oa Han.
Bihan e oa hag en ur rannvro meneziek ha paour e oa. Sparlañ a rae ivez an hent da Qin da dremen e plaenenn hanternoz Sina. Daoust ma klaskas Han adreizhañ e c'houarnamant (da vare ar c'hañseller ha "Lezennelour" Shen Buhai a wellaas ar velestradurezh hag a greñvaas e arme peurgetket) ne voe ket a-walc'h d'en em zifenn hag e voe ar c'hentañ eus ar seizh rouantelezh vrezelour da vezañ aloubet gant Qin e 230 a-raok J.-K..
Aloubadeg Prefetiezh Shangdang gant rouantelezh Qin e 260 a-raok J.-K. a voe heuliet gant Emgann Changping, an emgann gwadekañ en holl brantad ar rouantelezhioù brezelour, ma vije bet lazhet betek 400 000 soudard.

## Renerien Rouantelezh Han

| Titl | Anv | Ren | Titl(où) all |
| Renerien gentañ ar vro ||||
| Wuzi 韓武子 | Hán Wàn 韓萬 | | |
| Qiubo 韓賕伯 | dianav | | |
| Dingbo 韓定伯 | Hán Jiǎn 韓簡 | | |
| Ziyu 韓子輿 | Hán Yú 韓輿 | | |
| Xianzi 韓獻子 | Hán Jué 韓厥 | | |
| Xuanzi 韓宣子 | Hán Qǐ 韓起 | | |
| Zhenzi 韓貞子 | Hán Xū 韓須 | | |
| Jianzi 韓簡子 | Hán Bùxìn 韓不信 | | |
| Zhuangzi 韓莊子 | Hán Gēng 韓庚 | | |
| Kangzi 韓康子 | Hán Hǔ 韓虎 | | |
| Wuzi 韓武子 | Hán Qǐzhāng 韓啓章 | 424 kent J.-K. – 409 kent J.-K. | |
| Renerien Stad Han ||||
| Markiz Jing 韓景侯 | Hán Qián 韓虔 | 408 kent J.-K. – 400 kent J.-K. | |
| Markiz Lie 韓烈侯 | Hán Qǔ 韓取 | 399 kent J.-K. – 387 kent J.-K. | Markiz Wu (韓武侯) |
| Markiz Wen 韓文侯 | dianav | 386 kent J.-K. – 377 kent J.-K. | |
| Markiz Ai 韓哀侯 | dianav | 376 kent J.-K. – 374 kent J.-K. | |
| Markiz Gong 韓共侯 | Hán Ruòshān 韓若山 | 374 kent J.-K. – 363 kent J.-K. | Markiz Zhuang (韓莊侯) Markiz Yi (韓懿侯) |
| Markiz Xi 韓厘侯 | Hán Wǔ 韓武 | 362 kent J.-K. – 333 kent J.-K. | Markiz Zhao (韓昭侯) |
| Roue Xuanhui 韓宣惠王 | dianav | 332 kent J.-K. – 312 kent J.-K. | Roue Xuan (韓宣王) Markiz Wei (韓威侯), a-raok -323 |
| Roue Xiang 韓襄王 | dianav | 311 kent J.-K. – 296 kent J.-K. | Roue Xiang'ai (韓襄哀王) Roue Daoxiang (韓悼襄王) |
| Roue Xi 韓釐王 | Hán Jiù 韓咎 | 295 kent J.-K. – 273 kent J.-K. | |
| Roue Huanhui 韓桓惠王 | dianav | 272 kent J.-K. – [-239|239 kent J.-K.]] | |
| Roue An 韓王安 | Hán Ān 韓安 | 238 kent J.-K. – 230 kent J.-K. | |

## Gwelet ivez

* Rouantelezh Yan
* Rouantelezh Qin
* Rouantelezh Zhao
* Rouantelezhioù Brezelour

## Notennoù

* 1 2 Watson, Burton (2003). Han Feizi : basic writings. New York City : Columbia University Press. 2 p. ISBN 9780231521321. OCLC 796815905.
* ↑ R Knechtges, David (2014). Ancient and early medieval Chinese literature : a reference guide, Co-edited by Taiping Chang, Leiden, Netherlands : Brill. 874–5 p. ISBN 9789004191273. OCLC 649419201.
* ↑ Fairbank, John K (1986). The Cambridge history of China, Co-edited by Denis Twitchett, Cambridge : Cambridge University Press. 45 p. ISBN 9780521243278. OCLC 2424772.
* ↑ Edward Lewis, Mark (2007). The Early Chinese Empires : Qin and Han. Cambridge, Mass. : Belknap Press of Harvard University Press. 38 p. ISBN 9780674024779. OCLC 71189868.
* ↑ Qizhi, Zhang (2015). An introduction to Chinese history and culture. Springer. 231–2 p. ISBN 9783662464823. OCLC 907676443.